open-index/open-wikipedia-markdown huggingface dataset:
Ragnhild Furebotten

**Ragnhild Furebotten** (født 10. mars 1979 i Saltdal) er felespiller, folkemusiker og komponist. 

Hun var medlem av folkemusikkgruppen Majorstuen fra de ble etablert i 2000 til 2007 og vant sammen med dem Spellemannprisen 2003 i klassen beste folkemusikkalbum for debutalbumet *Majorstuen*. Sammen med Tore Bruvoll startet hun i 2005 det som senere skulle bli folkemusikkbandet Hekla Stålstrenga. Som duo ga de ut det første albumet, *Hekla Stålstrenga*, i 2008 under navnet Ragnhild Furebotten & Tore Bruvoll og ble for det nominert til Spellemannprisen 2008 i klassen folkemusikk/gammaldans.

Hun ga ut sitt første soloalbum *[[Endelig vals]]* i 2007 som ble nominert til Spellemannprisen 2007 i klassen folkemusikk/gammeldans. I 2011 ga hun ut sitt andre soloalbum, *Never on a Sunday*, og vant for det Spellemannprisen 2011 i klassen folkemusikk/tradisjonsmusikk. Hun har i tillegg vært nominert til flere Spellemannpriser for album utgitt av Marjorstuen og Hekla Stålstrenger: *Juledrøm*, *Endelig vals*, *Makramé*, *Dyrandé*, *Ventetid* og *Elske og Ære*. 

Furebotten har sin utdannelse fra Norges musikkhøgskole (2000–2004), og Høgskolen i Telemark (1998–2000). Hun arbeider som landsdelsmusiker i kultur i Troms som fast medlem av gruppa Fotefar.

## Diskografi
* *[[Endelig vals]]* (Ta:lik, 2007)
* *Hekla stålstrenga* (Ta:lik, 2008) - Ragnhild Furebotten og Tore Bruvoll
* *Never on a Sunday* (Ta:lik/Musikkoperatørene, 2011)
* *Klopper* (2019)

### Majorstuen
* Majorstuen: *Majorstuen* (2L, 2002)
* Majorstuen: *Jorun jogga (2004)*
* Majorstuen: *[[Juledrøm]] (2006)*

### Hekla Stålstrenga
* *Makramé* (ta:lik, 2011)
* *Dyrandé* (ta:lik, 2013)
* *Hjertebank - Live med NOSO* (ta:lik, 2014)
* *Ventetid* (ta:lik, 2016)
* *Velkommen Inn* (ta:lik, 2017)
* *Elske og ære* (ta:lik, 2019)
* *Skravla gård* (ta:lik, 2021)

### Andre utgivelser
* Fotefar & Håvard Lund: *Fest* (Kirkelig Kulturverksted, 2009) 
* Diverse artister: *Lyst heile natta* (2011)
* Fotefar: *Flygande kråka får alltid nåkka*  (2017)

## Priser og nominasjoner
* Nominert til Spellemannprisen 2007 i klassen folkemusikk/gammeldans for *[[Endelig vals]]*
* Nominert til Spellemannprisen 2008 i klassen folkemusikk/gammeldans for *Hekla Stålstrenga* - sammen med Tore Bruvoll
* Spellemannprisen 2011 i klassen folkemusikk/tradisjonsmusikk for *Never on a Sunday*
* Nordlysprisen 2018
* Nominert til Folkelarmprisen 2020 i open klasse for *Klopper*
* Gammleng-prisen 2021 i klassen musiker

## Referanser


## Eksterne lenker
* 
* 
*
Tonfa

**Tonfa** (også **tong fa** eller **tuifa**) er et japansk slagvåpen fra Okinawa. Tonfaen brukes i kampsport, og det amerikanske politiet bruker en variant av den som batong.

## Historikk
Ifølge folketroen ble tonfaen opprinnelig brukt som håndtak til møllesteiner, og ble først brukt som våpen da Ryukyuanerne ble nektet å bruke sine tradisjonelle våpen av det japanske styret på øyene. Andre kilder hevder at historien strekker seg bak til kinesisk kampsport, og har spredt seg via Taiwan og Filippinene til Okinawa.
Kenneth Varpe

**Kenneth Varpe** (født 23. juli 1978) er en norsk samtidskunstner som jobber med video og datagrafikk, opprinnelig fra Klepp, bosatt i Stavanger. Antatt av høstutstillingen. Varpe er utdannet i London på Chelsea College of art, og vendte etter endt utdannelse (master of fine art) i 2001 tilbake til Stavanger. Han har hatt flere separat-utstillinger. Blant initiativtakerne til Galleri 21kvm.

## Verk
* *Departing*
* *Musk until Dawn*
* *[http://www.localmotives.com/2003/video/varpe/cliffsindex.html Cliffs]*, SENTIMENTPROJECT #2, Audio cd med 6 spor, 13min 36sek., London, 2001

## Referanser
Frankeringsmaskin

**Frankeringsmaskin** er en maskin som brukes til å trykke et frankeringsbevis på postforsendelser som brev og pakker. Bruken av frankeringsmaskiner reguleres av et lands postvesen. Frankeringsstemplet viser hvilket beløp den enkelte forsendelse er betalt med og gjerne også hvilken dag den er stemplet. Stemplet fungerer som kvittering for betalt porto og erstatter frimerker som må limes på postsendinger. Frankeringsmaskinene har forseglede telleverk som summerer påløpt portokostnad. For virksomheter med mye korrespondanse eller postpakker, gir frankeringsmaskinen tidsbesparelser. All porto må forskudds-betales til en egen brukerkonto. 

Firma kan enten bruke maskinene som de er, eller få laget og satt inn stempler med egen firma-logo i tillegg til porto.

Frankeringsmaskinen er en norsk oppfinnelse og ble først tatt i bruk i Norge i 1903.

## Referanser
RTX (radiotelefoni)

**RTX** er en svært forenklet forkortelse for **Radio Telefoni Ekspedisjon** som er regler for hvordan man bruker samband. RTX er spesielt viktig når en bruker «halv duplex» kommunikasjonsmidler (der bare en kan prate om gangen).

## Eksempler
Noen RTX regler (heretter brukes MEG for ditt kallesignal og DU for den andre parts kallesignal):

*Man kaller på en annen slik: "DU, dette er MEG, OVER"
*Man svarer slik hvis man blir kalt opp: "MEG, OVER"
::Ordet "OVER" betyr at man er ferdig med å snakke, og forventer at den andre skal svare
*Ordet "SLUTT" betyr at samtalen er over. Kun den som først kalte opp kan si "SLUTT"
*Man oppgir aldri navn på personer over radio
*Ved en 98 oppkalling så skal alle som hører svare på oppkallingen. For at alle ikke skal svare samtidig er det navn/nummer på hver operatør. Den med lavest navn/nummer svarer først og neste følger på. Hvis en ikke svarer så venter man i 3-5 sekund før neste i rekka fortsetter. 98 oppkalling blir bare utført av de som er "sjef" eller som er 9'er.
Trandum leir

**Trandum leir** – også kalt **Trandum I** – er en tidligere militærleir like nord for Oslo lufthavns østre rullebane i Ullensaker kommune i Akershus. En av de nedlagte militærkasernene huser i dag Politiets utlendingsinternat.

Trandum leir ble etablert i 1914 og har vært tilholdssted for Eskadron Østlandet, Rekruttskolen for Kavaleriet, Hærens fallskjermjegerskole, Befalsskolen for kavaleriet og Søndenfjeldske Dragonregiment. I 1952 ble leiren delt i to selvstendige leirer. Infanteriet overtok den sydlige delen og Kavaleriet fortsatte i den nordlige delen. Leiren ble sammenslått til én leir igjen i 1962.

Mellom 2000 og 2003 ble leiren brukt som ordinært asylmottak. Den 1. juli 2004 ble Politiets utlendingsinternat opprettet. Internatet drives av Politiets utlendingsenhet. Bygningene huser endelig avviste asylsøkere som holdes internert før utsendelse. Leiren ble i årene 2004–2017 også brukt av organisasjonen Refugee Norge under navnet «Camp Refugee» som et leirsted for å gi unge et inntrykk av hvordan det å være flyktning kan oppleves.

## Minnesmerket i Trandumskogen
Like utenfor leirområdet i Trandumskogen ligger det også et minnesmerke over de som ble henrettet her av tyskerne under andre verdenskrig. Dette var briter, nordmenn og sovjetborgere.

## Bildegalleri

Fil:Trandum leir – boliger.JPG|Noen av de ekstyske boligene i laftet tømmer
Fil:Trandumskogen grav nr1.jpg|Grav ved Trandumskogen
Fil:Trandum leir – bygning1.jpg|En bygning i leiren
Fil:Trandum leir – Kaserne.jpg|En av kasernene


## Se også

* Trandum II
* Qvistebo fangeleir
* Trandumskogen

## Referanser
Odd Grythe

**Odd Horn Grythe** (1918–1995) var en norsk journalist, programleder og filmarbeider som var ansatt i NRK i 27 år. Han er best kjent som programleder for det musikalske underholdningsprogrammet *[[Husker du? (TV-serie)|Husker du?]]*, som han ledet i 14 år.

## Liv og virke
Sammen med Oluf Reed Olsen skrev han manuskriptet til filmen *[[Kontakt!]]* (1956), og han hadde idéen til filmen *[[Portrettet (film)|Portrettet]]* (1954). Han hadde små biroller i filmer som *[[Salve Sauegjeter]]* (1958), *[[Jakten]]* (1959) og *[[Folk og røvere i Kardemomme by (film)|Folk og røvere i Kardemomme by]]* (1988).

Grythe ble ansatt i NRK i 1958 som programleder, først i radio og fra 1961 i fjernsynet, hvor han arbeidet til 1985. Han ledet Melodi Grand Prix sammen med Erik Diesen i februar 1960 og deretter NRK Fjernsynets åpningsshow *[[Startskuddet går]]* i august samme år. Deretter var han å se i programmet *[[På direkten]]*. 

Grythe var programleder for de seks første utgavene av Melodi Grand Prix. I 1960 og 1961 ledet han finalen sammen med Erik Diesen, mens han ledet sendingene alene i 1962, 1963, 1964 og 1965.

Grythe huskes nok best som mangeårig programleder for programserien *[[Husker du? (TV-serie)|Husker du?]]*, som ble sendt på 1970- og 1980-tallet, der eldre ble underholdt i et fjernsynsstudio med sanger og underholdning fra tidligere tider. I 1981 var han programleder for spørreleken *[[Fem rette]]*. Grythe gikk av med pensjonen i 1985.

Under krigen deltok han i motstandsarbeid. Han ble sendt på tvangsarbeid i Troms og satt senere på Grini i noen uker frem til frigjøringen mai 1945.

I 1988 utgav han selvbiografien *Dette husker jeg...*  (Damm 1988).

## Privatliv
Han var første gang gift med regissøren Kirsten Sørlie og andre gang med NRK-programleder Ada Haug. Med Sørlie fikk Grythe datteren Hilde Grythe, som er skuespiller.

Grythe var politisk radikal og definerte seg selv som ateist.

## Referanser


## Eksterne lenker
*
Inkasso

**Inkasso** er inndriving av gjeld og fordringer som ikke er betalt innen forfall til opprinnelig fordringshaver.

## Norge
Det er ikke krav til at det sendes purring før saken går videre til inkasso, men det skal sendes et inkassovarsel som tilfredsstiller kravene i inkassolovens §&nbsp;9, deriblant en betalingsfrist på minst 14 dager. Et inkassovarsel kan sendes fra fordringshaveren selv eller fra inkassoselskapet. Per 2022 var det 197 aktive inkassobyrå i Norge. 

En privatperson som har pådratt seg en inkassosak uten å gjøre opp for seg, vil etter hvert få en betalingsanmerkning. Dette er en registrering i et kredittopplysningsregister til mulige kredittgivere om at en person eller et firma har en ubetalt fordring mot seg. Bankene utfører altså en obligatorisk kredittsjekk som gjør at betalingsanmerkninger og inkassosaker kommer til syne, noe som kan begrense mulighetene for at søkere blir innvilget et lån. I noen tilfeller er det likevel mulig å få lån med inkasso, så lenge man klarer å stille med sikkerhet i bolig eller annen eiendom. Privatpersoner som ønsker innsyn i egne betalingsanmerkninger får se dette gratis.

Opprinnelig fordringshaver kan engasjere et inkassofirma til å kreve inn beløpet (pluss inkassogebyrer). Bransjen er regulert gjennom inkassoloven og for å drive med inkassovirksomhet må selskapet ha konsesjon. I tillegg stilles det blant annet krav til en faktisk leder som innehar personlig inkassobevilling.

Norske fordringshavere har også lov til å utføre inkassoprosessen for egne fordringer i eget navn. Dette kalles egeninkasso, og fungerer omtrent på samme måte som vanlig inkasso, men med vesentlig lavere inkassosalær og færre betalingsincentiver.

Hvis ikke beløpet blir betalt, kan inkassofirmaet blant annet sørge for å få solgt eventuelle objekter det er tatt pant i.

Norske forbrukere har et sterkt rettsvern når det gjelder inkasso og kredittverdighet.

## Referanser


## Se også
* Gjeldsordning
* Gjeld

## Eksterne lenker
* Temaartikkel om purring og inkasso i Altinn - Starte og drive bedrift.
Stridsmelding

**Stridsmelding** er et standardformat forsvaret bruker for meldinger sendt i strid og/eller krigs-tilstand.

Meldingene skal formateres slik:

*DTG (Dato-tids-gruppe: Klokkeslett og tidssone) 
*FRA (avsender)
*TIL (mottaker)
*HVEM (hvem så du)
*HVA (hendelse som det meldes om)
*HVOR (sted hendelsen har inntruffet)
*NÅR (tidspunkt da hendelsen inntraff)
*HVORLEDES (flere detaljer om hendelsen)

Tidssonebetegnelser som brukes innenlands:

* ZULU (standard NATO-tid, tilsvarer GMT)
* ALFA (standard norsk soltid)
* BRAVO (standard norsk sommertid) 

En stridsmelding skal være kort og konsis, og skrives uten rom for misforståelser. Himmelretninger, stedsnavn, kodenavn og ordet «ikke» skal skrives med store bokstaver.

Punktum markeres med en ring rundt, så en tilfeldig prikk ikke skal forveksles med punktum.

Hvis mulig skal stedsnavn suppleres med kartreferanse.

## Kilder
*Nettside med militærstoff
Tofu

**Tofu** (tradisjonell kinesisk: 荳腐, forenklet kinesisk: 豆腐, pinyin: *dòufu*), er et tradisjonelt soyaprodukt med opphav i Asia. Det lages av soyamelk tilsatt et koagulerende middel, som for eksempel syre (sitronsaft eller eddik). Massen som da samler seg siles, presses, kjøles og tilberedes/konserveres etter smak.

Tofu er rikt på proteiner, og har svært lavt fettnivå og er derfor populært blant vegetarianere og helseentusiaster. Det kan også brukes av melkeallergikere som alternativ til ost i matlagingen.

Tofu har sitt opphav i Kina under Han-dynastiet. Farmakologen Li Shizhen fra Ming-dynastiets tid beskrev hvordan man lager tofu i sitt verk *[[Bencao Gangmu]]*.

## Etymologi
Det norske ordet *tofu* kommer fra det japanske *tōfu* (豆腐), som igjen kommer fra det kinesiske *dòufu* (豆腐 eller 荳腐), som betyr «bønne» (豆) pluss «ferment» 腐).

## Forskjellige typer tofu
### Fersk tofu
Fersk tofu er produsert direkte fra soyamelken.
* **Fast tofu**
Denne typen tofu har en fast struktur. Den er egnet til å bli skåret i terninger eller skiver og stekt, bakt eller frityrstekt. Ettersom den beholder formen kan den spises med spisepinner.
* **Silketofu**
Silketofu har en bløtere konsistens enn fast tofu. Den er egnet til bruk i sauser, kremer og suppe.

### Forarbeidet tofu

* **Røkt tofu**
Denne type tofu er fast tofu som er blitt røkt (for eksempel over bøk). Dens spesielle smak gjør den velegnet som erstatning for røkt kjøtt.

* **Marinert tofu**
Fast tofu kan legges i en marinade av for eksempel soyasaus, eddik eller sesamolje samt diverse krydder og urter. Ettersom fersk tofu i seg selv har en heller nøytral smak, får det meste av smaken fra marinaden.

* **Frysetørket tofu**
Frysetørket tofu er meget lett og holdbar. Den skal ligge i varmt vann eller buljong før bruk, og får så en svampaktig struktur.

* **Frityrstekt tofu**
Frityrstekt tofu er fast tofu som skjæres i små terninger og frityrstekes slik at den får en gyllen, sprø overflate og en svampaktig struktur innvendig.

* **Frossen tofu**
Å fryse fast tofu får vanninnholdet til å krystalliseres, noe som resulterer i dannelsen av hull. Tofuen får samtidig en gulaktig farve. Frossen tofu tines før bruk.

## Referanser


## Eksterne lenker
*
Minibar

En **minibar** er et lite, selvbetjent kjøleskap ofte brukt på hotellrom. Gjestene kan forsyne seg med de produktene de ønsker fra kjøleskapet når de vil, og må betale for det når romregningen gjøres opp. Minibaren inneholder gjerne flasker med alkoholholdige drikker, jus og brus, i tillegg til godteri og sjokolade. Prisene er vanligvis høye sammenlignet med butikkpriser. 

Da det ofte har blitt svindlet med varene i minibaren (gjester har drukket opp innholdet i de små flaskene og erstattet innholdet med vann) eller har unnlatt eller glemt å oppgi forbruket sitt, er mange minibarer nå automatisert slik et produkt blir belastet regningen straks det løftes ut av minibaren. Det sitter da små brytere i kjøleskapet som registrerer at varene fjernes.

De første minibarene med automatisk registreringssystem ble installert på Hilton Genève i Sveits i 1988. I tillegg til å gi driftsselskapene bedre fortjeneste, gir systemene besparelser fordi man får full oversikt over hvilke produkter som må etterfylles hvor. Den detaljerte oversikten over gjestenes forbruk har dessuten redusert muligheten for uoverensstemmelser mellom registrert og faktisk forbruk og også ført til større kundetilfredshet.
RealMedia

**RealMedia** er et medieformat for PC (Windows og Linux). Spilles av RealPlayer og "Real Player Alternative" (også kjent som "MediaPlayerClassic", Gulverkli" eller "Quicktime Alternative").

Var svært kompakt (mye lyd og bilde pr. megabyte) i forhold til eksisterende formater da det kom, men har tapt popularitet i forhold til de nye formatene som Mp4, DivX og Xvid. Andre årsaker til dette er at det ikke har blitt produsert DVD-spillere som kan spille RealMedia-filer, samt at RealMedia video-filer ikke forhåndsvises med "preview" i windows utforsker (kun med RealMedia-logo).

Ofte brukte filtyper tilknyttet RealMedia: ra, rm, rv, ram
Blacklight

**Blacklight** (grunnbetydning «svart lys») eller **diskolys** er en lampe som avgir ultrafiolett lys (UV-lys). Slikt «lys» har kortere bølgelengde enn det som oppfattes av det menneskelige øye, mens UV-belyste objekter som klor-blekede tekstiler, spesielle blekk-typer (se fluorescens) og Gin and tonic «lyser opp» og skaper spesielle effekter/synsinntrykk. Noen klær blir tilnærmet gjennomsiktige i blacklight. Fluorescerende kroppsmaling vil også lyse opp i UV-belysning, en effekt som utnyttes blant annet i teater og i blackminton.

Vanlige lysrør produserer i utgangspunktet ultrafiolett lys, og pulveret inni lysrøret «konverterer» lyset til et spekter vi kan se og ha bedre nytte av i dagliglivet.

Blacklight er mye brukt på diskotek, sikkerhets-sjekk av dokumenter og pengesedler som ofte er merket med blekk som lyser opp med blacklight.

Ultrafiolett lys brukes for å påvise visse proteinholdige væsker. Skorpioner, katte-urin og enkelte andre dyr lyser også opp i blacklight.

## Referanser


## Se også

* Diskokule
Queen Latifah

**Dana Elaine Owens**, kjent under navnet **Queen Latifah**, (født 18. mars 1970 i Newark i New Jersey) er en amerikansk rappartist/sanger, modell og skuespiller nominert til Academy Awards.

## Filmografi (utvalg)
### Skuespiller
* 2005 – *[[Beauty Shop]]*
* 2007 – *[[Hairspray]]*

### Produsent
* 2005 – *[[Beauty Shop]]*

## Referanser


## Eksterne lenker
* 
* 
* 
*
Turritopsis nutricula

***Turritopsis nutricula*** er en 4-5 mm stor, klokkeformet manet med en livssyklus hvor den går tilbake til polypp-stadiet etter at den har vært kjønnsmoden.

Dette er det første kjente tilfellet av et dyr som er i stand til å fullstendig gå tilbake til et seksuelt umodent, koloni-stadium etter at det har nådd kjønnsmodenhet som et solitært individ. Den gjør dette gjennom celleutviklingsprosessen som kalles transdifferensiasjon.

Deretter gjentar denne syklusen seg, noe som gjør dyret effektivt udødelig.

## Referanser


## Eksterne lenker
*
André Pinto

**André Pinto** (født 1538 i Porto i Portugal, død 1588 i Macao i Kina) var en kinamisjonær tilhørende jesuittordenen. Han ble sendt til Det fjerne østen, og ankom til Malacca i 1562. Den 28. august 1563 kom han som skolastiker med Diego Pereiras sendeferd til Macao sammen med sine medbrødre Francisco Pérez og Manuel Teixeira. I slutten av november 1564 var det mulig for ham å foreta et kort besøk i Kanton. Han ble presteviet senere. I 1581 ledsaget han pater Michele Ruggieri under hans korte besøk i Kanton. Han døde i Macao i 1588, der han i fire år hadde prokuratoransvar for misjonene i Ostindia og Japan.

## Litteratur
* *O IV Centenario dos Jesuitas em Macau*, BEM 1964, s. 687-728
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Francisco Pérez

**Francisco Pérez** er navnet til flere personer:

* Francisco Pérez (jesuitt) (1514–1583), spansk jesuittpater som virket i Malakka, Macao og India  
* Francisco Pérez Sanchez (1978- ), spansk syklist
Alpinsk dachsbracke

**Alpinsk dachsbrake** (FCI #254), som i hjemlandet er kjent som **Alpenländische dachsbracke**, er en mellomstor kortbeint jakthund av støvertype med opprinnelse fra Østerrike.

## Opprinnelse og alder

Hunderasen så dagens lys i de østerrikske alper og er et resultat av krysninger mellom basset hound og lokale vorstehhunder.

Formålet var å skape en hendig hund for sporing og langsom driving av hjortedyr. En robust og arbeidsvillig rase som kunne arbeide i høyfjellsstrøk. Kan hende er det også krysset inn lokale støvere, men slike krysninger er ikke dokumentert.

I 1896 ble typen kalt *bassetpointer*, men den ble først offisielt akseptert som egen hunderase i 1975. Rasen er mest vanlig i hjemlandet og i Tyskland.

## Utseende, anatomi og fysikk
Alpinsk dachsbracke er en langstrakt, kraftfull og kortbeint hund med et hode som kan virke litt stort i forhold til kroppen. Den har middels store øyne og et oppmerksomt uttrykk. Halen er middels lang, grov ved haleroten, og bæres hengende eller svakt bøyd. Halsen er middels lang og muskuløs. Den har rommelig brystkasse med markert forbryst, samt kompakte, grove poter.

Pelsen er kort, meget tett og hard. Den ligger tett til kroppen og har tykk underull som dekker hele kroppen. På ryggen, baksiden av lårene og i buken er dekkhårene lange og stive. Halen har børstelignende behåring på undersiden. Idealfargen er mørk hjorterød med eller uten sorte stikkelhår. Også sort med klart avgrensete rødbrune tegninger over øyebrynsbuene, bryst, ben, poter og under halen aksepteres. Hvit brystflekk tillatt.

Alpinsk dachsbracke blir omkring 34-42 cm i skulderhøyde og veier gjerne omkring 15-18 kg. Tispene blir typisk litt mindre (ca. 1 cm) enn hannene.

## Bruksområde
Alpinsk dachsbracke er en effektiv, langsomt drivende jakthund med god utholdenhet, kraft, energi og jaktlyst nok til å følge selv gamle spor gjennom vanskelig terreng i høyfjellet. Den har ypperlig luktesans og kan godt brukes til en rekke andre formål som brukshund. Den anvendes blant annet til jakt på rev og villsvin, men også som apporterende hund på villgjess. Rasen har også egenskaper som familiehund.

I Mellom-Europa blir rasen i alminnelighet mest brukt av jegere og viltvoktere, og holdes sjelden som familiehund.

## Lynne og væremåte
Alpinsk dachsbracke er en utpreget jakthund som passer best for jegere og aktive friluftsmennesker. Den regnes vanligvis som en god barnehund, men bør neppe være et naturlig førstevalg for en typisk barnefamilie. Hunden trives i temperert klima og trenger minimalt med pelstell. Med tidlig tilvenning vil den være fornøyd med å leve og sove utendørs store deler av året.

Dette er en hundetype som trenger ofte og mye mosjon for å trives.

## Eksterne lenker
* Norsk Alpinsk Dachsbrackeklubb
Bisettelse

**Bisettelse** betegner en gravferd der den døde kremeres. Da senkes ikke kisten i jorden, men sendes til kremasjon.

Deretter samles asken i en urne som settes ned i en gravlund, eller asken kan bli spredd etter nærmere regler.

En bisettelse kan være religiøs og foregå i kirke eller kapell, ledet av en prest. Den kan også være en samling av familie og venner, uten noen religiøs ramme.

Det er grunn til å tro at begrepet bisettelse opprinnelig betyr å sette bi/å sette på vent, med andre ord å plassere kisten på vent i perioden mellom dødsfallet og jordsettingen av kisten. Flere steder i Norge vil man fortsatt bruke begrepet «bisettelse» om overføringen av kisten fra dødsstedet til begravelsesstedet, noe som ofte skjer noen dager før selve begravelsen.

## Se også
*Begravelse

## Referanser
Francisco Pérez (jesuitt)

**Francisco Pérez** (født 1514 i Villanueva de Barcarrota nær Badajoz i Extremadura i Spania, død 22. februar 1583 i Negapatam i India) var en prest tilhørende jesuittordenen som virket som misjonær i Malakka, Kina og i India. 

Han var allerede prest da han den 25. januar 1544 trådte inn i jesuittordenen i Coimbra i Portugal. Han dro ut med skipet *For de la Mar* til Østen den 8. april 1546 og kom først til Goa. Så gikk ferden videre til Malacca der han grunnla en jesuittresidens i 1548. Han ble superior for de indiske misjoner i 1552. 

I april 1562 la han ut på sin ferd til Kanton og ankom Macao den 29. august 1563 som del av en sendeferd fra den portugisiske visekongen i Goa. Han kunne avlegge Kanton et besøk den 21. november 1565. Der presenterte han mandarinene med to memoranda forfattet på portugisisk og på kinesisk som forklarte hvem han var og hans ønske om å etablere seg i Kina. Mandarinene avviste hans ønske med henvisning til det absolutte forbud den gang for utlendinger å bosette seg i Kina. 

Francisco Pérez grunnla en jesuittresidens i Macao sammen med pater Manuel Teixeira og skolastikeren André Pinto, og fra 1564 til desember 1565 var han residensens første superior. Denne lille residensen skulle senere vokse til et fullt kollegium. 

I 1568 ble han kalt til Goa.

## Litteratur
* Francisco Mateos: «Compañeros españoles de San Francisco Javier» i *Missionalia Hispanica* 9, Madrid, 1952, s. 347-353; 
* *O IV Centenario dos Jesuitas em Macau*, BEM 1964, s. 687-728
* Josef Wicki: «Das neuentdeckte Xaveriusleben des P. Francisco Pérez», i *Archivum Historicum Societatis Iesu*, 34, Roma, 1965, s. 36-78.
* Joseph Dehergne: *Répertoire des Jésuites de Chine de 1552 à 1800*, Roma: Institutum Historicum S.I., Paris Letoyzey & Ané 1973.

## Se også
* Liste over kinamisjonærer tilhørende jesuittordenen
Munnstykke

Et **munnstykke** refererer vanligvis til den delen av en ting som kommer i kontakt med munnen under bruk. Innenfor musikkinstrumenter er munnstykket den delen av instrumentet man blåser i for å få lyd.

**MInstrumentmunnstykke** blir oppdelt i:

*Munnstykke (treblås)
*Munnstykke (messing)

En kan også røyke tobakk ved å bruke et munnstykke mellom sigaretten og munnen:

* Sigarettmunnstykke
Chiles herrelandslag i fotball

**Chiles herrelandslag i fotball** er Chiles landslag for herrer. De representerer Chile i internasjonale sammenhenger og blir administrert av Federación de Fútbol de Chile. Chiles beste resultat fra VM er tredjeplass på hjemmebane i 1962.

## [[VM i fotball 1930]]

Chile sa ja til å delta i det første verdensmesterskapet i fotball. De slo  3&ndash;0 og  1&ndash;0. Etter disse seirene var Chile turneringas utropstegn. Men Chile tapte den siste kampen 1&ndash;3 for .

## [[VM i fotball 1962]]

I dette mesterskapet var Chile vertsland og gjorde det meget bra. Chile ble trukket i samme gruppe som ,  og . Chile vant sin første kamp 3&ndash;1 over Sveits. De vant også den andre kampen 2&ndash;0 mot Italia i kampen som blir kalt Slaget om Santiago der Italia fikk to mann utvist. Chile tapte den siste kampen mot Vest-Tyskland med 0&ndash;2, men gikk videre fra dødens gruppe som nummer to.

I kvartfinalen møtte de regjerende Europamester Sovjet og den kampen vant Chile 2&ndash;1. I semifinalen møtte man Brasil på et fullsatt Estadio Nacional. Brasil vant kampen 4&ndash;2, men Chile fikk bronse etter å ha slått Jugoslavia 1&ndash;0 i bronsefinalen.

## [[VM i fotball 1982]]

Chiles tropp i dette mesterskapet anså mange som landets beste noensinne. VM-kvalifiseringa gikk bra, men selve VM ble ikke det store. Chile var kommet i gruppe med Vest-Tyskland,  og . Chile tapte alle kampene sines og var dermed ute av mesterskapet. 0&ndash;1 mot Østerrike, 1&ndash;4 mot Vest-Tyskland og 2&ndash;3 mot Algerie.

## [[VM i fotball 1998]]

Det hittil siste verdensmesterskapet Chile har deltatt i var i Frankrike 1998. Chile kom i gruppe med Østerrike, Italia og . Første kampen mot Italia så ut til å vinnes, men Italia fikk straffe minutter før slutt og kampen endte 2&ndash;2. Dommer Lucien Bouchardeau fra Niger fikk ikke lov til å dømme flere kamper i mesterskapet.

Den andre kampen mot Østerrike ende 1&ndash;1 og det gjorde også den siste kampen mot Kamerun. Alle kampene endte uavgjort, men de gikk videre til åttendedelsfinale. Her spilte de mot , og de tapte 1&ndash;4.

## Annet

Chile har vært i finale i Copa América seks ganger, og de har vunnet to av de.

Spilleren med flest kamper for Chile gjennom tidene er Claudio Bravo med 106 kamper, etterfulgt av Alexis Sanchez med 101.

## VM-resultater

## Nåværende tropp
Pr. 6. juni 2017.
 Chiles tropp til FIFA Confederations Cup 2017 fra 17. juni 2017 til 2. juli 2017

### Andre spillere
Spillere som nylig har vært med i landslagstroppen.

## Referanser


## Eksterne lenker
* 
* Chiles profil hos FIFA.com
Polná

**Polná** er en historisk by i regionen Vysočina i Tsjekkia med ca.  innbyggere. Den første skriftlige henvisingen til Polná stammer fra 1242.

## Referanser


## Eksterne lenker
*
Skyggekabinett

**Skyggekabinett** (på engelsk *shadow cabinet*, eventuelt *shadow front bench*) eller **skyggeregjering** er en gruppe av opposisjonens fremste talsmenn i politiske systemer som baserer seg på det såkalte Westminster-systemet. Denne gruppen danner et alternativt kabinett til det eksisterende kabinettet, med en opposisjonsrepresentant for hver, eller noen, av kabinettets representanter. Normalt, men ikke alltid, vil medlemmene av skyggekabinettet bli med i kabinettet dersom deres parti skulle danne regjering. Det er skyggekabinettets rolle å kritisere den sittende regjering og dens lovgivning, samt å foreslå en alternativ politikk.

I Storbritannia og Canada blir det største opposisjonspartiet, og da særlig skyggekabinettet, ofte omtalt som *Hans Majestets lojale opposisjon*, mens man i andre land som bruker Westminster-systemet  (for eksempel Australia og New Zealand), kun omtaler opposisjonen som *The Parliamentary Opposition*.

## Referanser
Carlos Dengler

**Carlos «D» Dengler** (født 23. april 1974) er en amerikansk musiker. Han er mest kjent som bassist i indiebandet Interpol, som han spilte i fra 1997 til 2010.  

## Interpol
Dengler spilte bassgitar og keyboard for Interpol i tidsrommet 1997-2010, og deltok på fire studioalbum med bandet. Andre Interpol-medlemmer har i ettertid fortalt at Dengler mislikte å spille bassgitar, at han hadde sett seg lei instrumentet, og at det til tross for hans suksess, ikke var favorittinstrumentet hans.

## Spillestil
Dengler er kjent for sin unike spillestil, og ble stemt fram som på 2.-plass i Rolling Stone på listen over beste bassist. Hans basslinjer er lett gjenkjennelige med oktav-skifter i diskostil. Den rene basslyden som preger platene deres kommer av hans Fender Jazz Bass. Han har også bassen veldig lavt, på kne-nivå.

## Referanser


## Eksterne lenker
* 
* 
* 
*
Fargerom

**Fargerom** er det antall fargenyanser som kan oppfattes av øyet, eller som kan gjengis ved en reproduksjon innenfor en gitt fargemodell.

Det er anslått at det menneskelige øyet er i stand til å skjelne mellom ca. 10 millioner farger. Verken dataskjermer, fotografisk film eller fargetrykk kan gjengi alle disse nyansene, selv om noen av de modellene som brukes har et teoretisk fargerom som overstiger 10 millioner. For eksempel vil RGB-modellen med 24 bit tonedybde gi 16 777 216 mulige kombinasjoner.

## Definisjon
Fargerom er en geometrisk representasjon av farger i et tenkt rom, som regel i tre dimensjoner. Eksempel på fargerom er CIELAB (med de tre koordinatene (dimensjonene) *L**, *a** og *b**), NCS (med svarthet, fargemetthet og fargetone), sRGB (med koordinatene som består av primærfargene rødt, grønt og blått definert i standarden IEC 61966-2-1:1999) og NMI (med dimensjonene nyanse, metthet og intensitet).

I henhold til definisjonen over klassifiseres ikke Pantone Matching System som en fargerom, ettersom de kulører som der i inngår er ordnet etter nummer som ikke beskriver fargenes utseende i form av koordinater (dimensjoner).

En fargemodell, som eksempelvis RGB og CMYK, er en abstrakt matematisk modell som beskriver den måten som farger kan bli representert som en rekke tall og verdier, vanligvis som tre eller fire verdier eller fargekomponenter. Imidlertid er en fargemodell uten en assosiert kartleggingsfunksjon til et absolutt fargerom et mer eller mindre vilkårlig fargesystem med ingen forbindelse til noe globalt forstått system med fargefortolkning.

Å legge til en bestemt kartleggingsfunksjon mellom fargemodellen og et bestemt fargerom som referanse vil resultere i et nøyaktig «fottrykk» innenfor fargerommets referanse. Dette «fottrykket» er kjent som skala (engelsk: *gamut*), og i kombinasjonen med fargemodellen, definerer det et nytt fargerom. Eksempelvis er Adobe RGB og sRGB to helt forskjellige absolutt fargerom, begge basert på modellen RGB.

I de fleste generiske forståelser av definisjonen over, kan fargerom bli definert uten bruken av en fargemodell. Disse fargerommene, slik som med Pantone, er i praksis et gitt sett med navn eller tall som er definert av eksistensen av et tilsvarende sett med fysiske fargeprøver.

## Se også
* Pantone Matching System

## Referanser


## Eksterne lenker
* 
* «Color FAQ», Charles Poynton
* «FAQ about color physics», Stephen Westland
* «Color Science», Dan Bruton
Yngel

**Yngel** er en betegnelse på et larvestadium av fisk.  Vanlige trekk hos yngel er plommesekk, manglende finner og stort hode i forhold til den voksne dyret.

## Yngel som livsstadium
Hos dyr med små egg med liten plomme vil ikke fosteret kunne gjennomføre en direkte fosterutvikling mot en voksen form før plommen tar slutt. For å kunne overleve og vokse til et voksent individ vil derfor ynglen måtte klekke fra egget og ta til seg mat, selv om de voksne strukturene ikke er ferdig utviklet. I stedet er ynglen utstyrt med egne strukturer for å spise og overleve. Yngler har ofte annen type mat og andre typer tilpansinger enn det voksne dyret. Mange yngel av rovfisk lever av alger og andre planter, eller lever av å filtrere ut plankton fra vannmassene. De er gjerne gjennomsiktige eller lever i bunnvegetasjonen for å unngå rovdyr. Etter at ynglen har tatt til seg nok næring til at kroppen kan danne de voksne strukturene, vil ynglen gjennomgå en metamorfose. Spesielle yngel-strukturer forsvinner, og kroppen får en form som en liten utgave av det voksne individet.

## Yngel i forskjellige grupper

Ikke alle fiskegrupper har yngel. Hos de kjeveløse fiskene klekker slimåler som små kopier av voksne uten noe distinkt yngelstadium, mens niøyer har et yngelstadie som er såpass forskjellig fra de voksne at det lenge ble antatt at de representerte en egen, primitive gruppe kjeveløs fisk. Bruskfisk har direkte utvikling. En nyklekket hai ser ut som og kan funksjonere som en voksen hai, selv om den vil beholde en ytre plommesekk i noen dager. Kvastfinnefisker gjennomgår yngelstadiet i morens uterus mens de lever av plommesekken, og fødes i en form som likner de voksne. Den store majoriteten av beinfisk legger store mengder med små egg. Hos disse vil de nyklekkede dyrene ikke likne de voksne, og føre et svært annerledes liv. Yngelstadiet varer her fra klekking til dannelsen av skjell.

Hos noen grupper av niøyer og enkelte primitive beinfisk (bikirer, lungefisk og knivfisk) har ytre gjeller på larvestadiet, tilsvarende de duskete gjellene på rumpetroll. Disse gjellene vokser som utvekster fra de virkelige gjellebuene, og tilbakedannes hos de voksne dyrene.

Et av de best kjente eksemplene på yngel er leptocephalus. Yngelen til fiskene i gruppen Elopomorpha (åler og ders slektninger) ser helt annerledes ut en de voksne individene. Den er avflatet og glassaktig og ble beskrevet som egne arter i slekten *Leptocephalus*. Yngelen til europeisk ål ble for eksempel kalt *Leptocephalus brevirostris* og yngelen til havål *Leptocephalus morrisii*. Selv om leptocephalus hadde vært kjent fra renessansen, var det først i 1898  man forsto at de var åleyngel, og ikke egne arter. Også yngel av niøyer er vesensforskjellig fra de voksne og likner mest på en lansettfisk. Disse larvene ble gitt navnet *Ammocœtes* i 1812, men i 1856 ble det slått fast at de voksne dyrene var niøyer. Yngel av flyndrer likner ikke de voksne, og svømmer «riktig vei» fram til de metamorfoserer og utvikler det asymmetriske hodet.

## Se også
* Smolt
* Rumpetroll
* Larve
* Egg

## Referanser
Fargemodell

En **fargemodell** er en matematisk modell for en eksakt beskrivelse av farger. De fleste modellene beskriver farger ved tre eller fire sett av variable. Det samla antall fargenyanser som oppstår ved en gitt modell, kalles modellens fargerom.

## Fargemodeller
### RGB
RGB (Red, Green, Blue) brukes for farger som oppstår som et resultat av utsendt lys, f.eks. fra en projektor eller en TV- eller dataskjerm. Brukes for emissive medier.

### CMYK
CMYK (Cyan, Magenta, Yellow, Key (sort)) brukes for å beskrive farger som skal gjengis på trykk, og som når øyet som reflektert lys fra en belagt overflate. Modellen har mange varianter. Brukes for reflektive medier.

### HSL
HSL-modellen baserer seg i større grad enn de ovenstående på hvordan øyet og hjernen oppfatter farger. Her er farger beskrevet ved variablene renhet (Hue), metning (Saturation) og lyshet (Lightness).

### CIELab
CIELab er en internasjonal standard for beskrivelse av farger, fastsatt av Den internasjonale belysningskommisjonen CIE. Modellen kalles ofte bare Lab. Den beskriver fargene ved tre komponenter; lyshet (Luminance) og de to fargekomponentene a og b. Komponenten a gir fargen en verdi fra grønt til rødt, mens b spenner fra blått til gult.

### Indekserte farger
Indekserte farger er en modell som opererer med et mindre antall (typisk 256) faste farger. Denne brukes bare ved elektronisk gjengivelse av farger på skjerm, og har den fordelen at den sparer lagringsplass og krever mindre regnekapasitet. Modellen egner seg godt for gjengivelse av figurer; dårligere for fotografier.
Commission internationale de l’éclairage

**Commission internationale de l'éclairage** (**CIE**), på norsk **Den internasjonale kommisjon for belysning**, er en internasjonal standardiseringsorganisasjon for lys, belysning, farge og fargerom.

I 1931 vedtok kommisjonen fargemodellen CIE 1931 XYZ, som fortsatt fungerer som referansemodell for definisjon av farger.

Kommisjonen har hovedkvarter i Wien.

I Norge er Lyskultur, gjennom Norsk Lysteknisk Komité, norsk nasjonalkomité for CIE.

## Referanser


## Eksterne lenker
* CIEs hjemmeside
* Liste over CIEs publikasjoner og standarder
* Lyskulturs hjemmeside
Gamal Al-Ghandour

**Gamal Mahmoud Ahmed Al-Ghandour** (arabisk: **جمال محمود أحمد الغندور**, født 12. juni 1957) er en tidligere egyptisk fotballdommer. Han har blant annet dømt i fotball-VM 1998, fotball-VM 2002 og fotball-EM 2000. Han dømte også finalen i Afrikamesterskapet i 2002 mellom  og .

## Kamper i VM/EM

**VM 1998**

* Gruppespill:  &ndash;  1&ndash;1
* Gruppespill:  &ndash;  0&ndash;1
* Kavrtfinale:  &ndash;  3&ndash;2

**VM 2002**

* Gruppespill:  &ndash;  3&ndash;1
* Gruppespill:  &ndash;  2&ndash;5
* Kvartfinale:  &ndash;  0&ndash;0, 3&ndash;5 på str.

**EM 2000**

* Gruppespill:  &ndash;  0&ndash;1
* Gruppespill:  &ndash;  0&ndash;2

## Eksterne lenker
*  Profil
*  Gamal El-Ghandour
Samizdat

**Samizdat** (*selv-utgiving*, ru. самиздат) er en betegnelse på underjordisk forleggervirksomhet i Sovjetunionen og i østblokken under kommunistisk styre (fra cirka 1917 til cirka 1990). 

På grunn av en streng og omfattende kommunistisk sensur og manglende ytringsfrihet, var håndskrift og maskinutskrifter med flere gjennomslagskopier en vanlig måte å spre den utilgjengelige litteraturen på.

Begrepet samizdat benyttes også i sammenhenger utenfor den gamle østblokken om underjordisk litteratur; ordsammensetningen på russisk betyr omtrent «eget forlag» og benyttes vanligvis om slikt som offisielt ble ansett som upassende.

Både politiske skrifter (som f.eks. den trotskistiske litteraturen, forfatteren Václav Havel) og skjønnlitteratur (forfattere som f.eks. Michail Bulgakov, Aleksandr Solzjenitsyn eller Bohumil Hrabal) kom gjerne i denne skuffen.
Marc Batta

**Marc Batta** (født 1. november 1953) er en tidligere fransk fotballdommer som er mest kjent for å ha dømt to kamper i fotball-EM 1996 i England og to kamper i fotball-VM 1998 i Frankrike. 

## Kamper i VM/EM

**VM 1998**

* Gruppespill:  &ndash;  2&ndash;1
* Åttendedelsfinale:  &ndash;  4&ndash;1

**EM 1996**

* Gruppespill:  &ndash;  3&ndash;0
* Kvartfinale:  &ndash;  0&ndash;0, 4&ndash;2 på straffesparkkonkurranse

## Referanser


## Eksterne lenker
*
TanZam-vegen

**TanZam** er en viktig vegstrekning som går mellom Tanzania og Zambia. Den ble bygd i flere etapper i perioden 1968 til 1973. Hovedformålet med vegen var å gi Zambia tilgang til havn, og få etablert en transportkorridor til Zambia, Malawi og søndre deler av Den demokratiske republikken Kongo. Vanligvis regnes den 1&nbsp;753 km lange strekningen mellom Dar-es-Salaam og Kapiri Mposhi som TanZam. Store deler av veien går gjennom svært kuperte fjellområder, delvis over 2&nbsp;000 moh.

Den avløste og fulgte traséen til en nedslitt vei som populært ble kalt "Hell's Road to Lusaka".
## Tanzania

Vegen har riksvegnummer T1 i Tanzania og går mellom hovedstaden Dar-es-Salaam og grensebyen Tunduma. Den ble opprinnelig kalt Barabara kuu (den store veien). Det er en strekning på 921 kilometer. Vegen går igjennom provinsene Dar-es-Salaam, Pwani, Morogoro, Iringa og Mbeya med byene Morogoro, Mikumi, Iringa, Makambako og Mbeya som ligger nær den Zambiske grense.
Vegen går igjennom Mikumi nasjonalpark i en strekning på 50 km, hvor det hvert år skjer mange kollisjoner mellom dyr og kjøretøy.

## Zambia
I Zambia utgjør TanZam den delen av Great North Road som  går mellom Kapiri Mposhi og Nakonde som er grenseby mot Tanzania. Vegen har her riksvegnummer T2. Stekningen mellom Kapiri Mposhi og Nakonde er 832 km.

## Se også
Det er en del unøyaktigheter og uklarheter når det gjelder begreper.
* TAZARA er jernbanen mellom Dar-es-Salaam i Tanzania og Kapiri Mposhi i Zambia. Den gikk i planleggingsfasen også under navnet TanZam, men det brukes ikke i dag.
* Tazama er oljerørledningen mellom Dar-es-Salaam i Tanzania og Ndola i Zambia.

## Eksterne lenker
* The Great North Roads historikk 
* Tan-Zam veienhttp://www.cowi.com/menu/project/railwaysroadsandairports/roadsandhighways/tanzamhighwaytanzania
Kapiri Mposhi

**Kapiri Mposhi** er en liten by i Zambia. Det er imidlertid et viktig sted siden den er et trafikknutepunkt for både jernbanen TAZARA og vegtransporten TanZam-vegen. 
Tettstedet ligger i sentral provinsen.
Avstanden til hovedstaden Lusaka er 202 km, og til Kitwe (gruvesenter) er 180 km.
Fylkesvei 346 (Hedmark)

**Fylkesvei 346 i Hedmark** gikk mellom Skotterud og Stranda i Eidskog. Veiens lengde var 7,6&nbsp;km.

2019 ble veien erstattet av fylkesvei 1982 og fylkesvei 1994.

## Kommuner og knutepunkter

## Referanser


## Eksterne lenker
* Vegvesenets vegkart
CIE L*a*b*

**CIELAB** (også kjent som **CIE ''L*a*b****) er en [[fargemodell]] og [[fargerom]] etablert av den internasjonale [[standardiseringsorganisasjon]]en [[Commission internationale de l’éclairage]]. CIELAB er en videreutvikling av [[CIE 1931]].

Modellen beskriver farger ved tre sett av verdier ([[fargekanal]]er):
# *L** angir [[lyshet]] ([[luminans]]) som en verdi mellom 0 ([[svart]]) og 100 ([[hvitt]])
# *a** angir fargen på en skala mellom [[Magenta (farge)|magenta]] og [[grønt]], der magenta har verdien +120 og grønt −120
# *b*'' angir fargen mellom gult og blått, der gult har verdien +120 og blått −120

CIELAB er ment å tjene som en referanse for andre fargemodeller. Modellen har den fordelen at den opererer uavhengig av det utstyret som brukes til scanning og gjengivelse på skjerm eller trykk. 

## Bildegalleri

## Litteratur
* 

## Eksterne lenker
*  Specification ICC.1:2004-10 (PDF) – Beskrivelse av standarden hos International Color Consortium (2004)
Lab

**Lab** kan referere til

* Lab, en elv i Kosovo
* Laboratorium
* CIE L*a*b*, en internasjonal standard for gjengivelse av farger
* Langile Abertzaleen Batzordeak (LAB), en fagforening
Erik Wickberg

**Karl Erik Esaias Wickberg**, (født 6. juli 1904 i Gävle i Sverige, død 26. april 1996) var Frelsesarmeens 9. general (internasjonale leder) i perioden 1969 til 1974.

Wickberg ble født i Stockholm og var sønn av Frelsesarmeoffiserene Betty og David Wickberg. Ettersom foreldrene var offiserer og flyttet mye rundt, fikk Erik Wickberg sin oppvekst i flere forskjellige land. Som tenåring ble han nasjonal mester i sjakk i Sveits.

Han begynte tidlig å jobbe ved Frelsesarmeens hovedkvarter i Sveits, samtidig som han jobbet som svensk tolk og svensk lærer. Wickberg ble innviet til soldat i Frelsesarmeen i 1924. Dette skjedde i Bern 2. korps.

I 1925 ble han offiser. Hans første ordre var som korpsoffiser i Hamilton, Skottland. Han tok deretter over opplæringen av offiserer i Tyskland, ble sjefssekretærens sekretær og senere territoriallederens. Deretter fulgte en periode som sekretær for den internasjonale sekretæren. Deretter ble han assistent for Europasekretæren ved Frelsesarmeens internasjonale hovedkvarter.

Han hadde en kort tid med ordre i Sverige før han, under andre verdenskrig ble beordret til Tyskland. Etter krigen fortsatte han med Frelsesarmeens arbeid i Tyskland innen gjenoppbygging. Hans neste oppgaver var som divisjonssjef i Uppsala, Sverige, sjefssekretær i Sveits, sjefssekretær i Sverige, territorialleder i Tyskland og stabssjef før han ble valgt til general i 1969. Han var første ikke-brite i denne stillingen. 

Under hans ledelse startet Frelsesarmeen arbeid i Bangladesh, Spania, Portugal og Venezuela. Han pensjonerte seg fra aktiv tjeneste 5. juli 1974 og døde 26. april 1996.

Han var gift tre ganger. Hans første kone var en sveitsisk offiser som døde i forholdsvis ung alder. Hans andre kone var fra Tyskland. Hun døde kort tid etter at de var blitt pensjonert, og et par år etter hennes død, giftet han seg med en svensk frelsesoffiser. Som pensjonist bodde han i Stockholm.

## Bibliografi
* *In Darkest England Now* – Hodder & Stoughton Ltd – 1974 – ISBN 978-0-340-18469-1
* *Inkallad. Blad ur mitt livs historia.* – Harriers Stockholm – 1978.

### Biografi
* *The Ninth General* Bernard Watson – Lakeland Pbs. 1970 ISBN 978-0-551-00237-1

## Referanser


## Eksterne lenker
* Kort biografi med bilde fra Frelsesarmeens hjemmesider (engelsk)
Jarl Wahlström

**Jarl Holger Wahlström** (1918–1999) var Frelsesarmeens 12. general (internasjonal leder) 1981–1986.

Wahlström var finsk statsborger og giftet seg med løytnant Maire Nyberg (som ble offiser fra Helsingfors 1. korps i 1944)

Wahlstöm ble offiser i 1938 og kom også fra Helsingfors 1. korps. Han kom fra Finlands mest markante "Frelsesarmé-familie". Hans to brødre Tor Wahlström og Per-Erik Wahlström var begge kommandører i Frelsesarmeen. Deres far hadde også sentrale stillinger i Frelsesarmeen i Finland, blant annet som sjefsekretær.

## Beordringer
Tjenestegjorde i korps, barne og ungdomsarbeid og på divisjonsplan i Finland. Under andre verdenskrig var han kapellan for finske styrker i Finland. Divisjonssjef (1960 – 1963), rektor ved offisersskolen og musikksekretær (1963 – 1968), sjefsekretær (1968 – 1972); Canada og Bermuda sjefssekretær (1972 – 1976); Finland, territorialleder (1976 – 1981); Sverige, territorialleder (1981).

## Æresbevisninger
* Ridder av Finlands løves orden (1964)
* Order of Civil Merit, Mugunghwa Medal (Korea), (1983)
* Hon DHL (Western Illinois) (1985)
* Paul Harris Fellow of Rotary Internl, 1987; 
* Kommandør av Finlands hvite roses orden (1989).

## Forfatterskap
* Matkalaulu (en reisendes sang)
* En Vallfartssang (1989).

## Referanser


## Eksterne lenker
Stridende Liv

***Stridende liv***, *Skildringer fra Vesten og Østen* er en novellesamling av forfatteren Knut Hamsun. Den ble utgitt i 1905 i Kristiania og København av Gyldendal. Fortellingene her er av sterkt forskjellig karakter.

De to første fortellingene er dramatiske kjærlighetsberetninger fra barsk nordnorsk natur, hvor drap og ubesvart forelskelse er sentrale ingredienser. *Alexander og Leonarda* er blant Hamsuns mest kjente noveller. *Blandt dyr* er en barndomsfortelling fra Nordland. De tre neste novellene er historier fra Hamsuns opphold i USA i 1880-årene. *Kvindeseir* er en humoristisk og burlesk fortelling fra trikkekonduktørens hverdag i Chicago. *Under halvmånen* skildrer en reise gjennom Bosporos etterfulgt av et opphold i Konstantinopel, og kan oppfattes som en løsrevet fortsettelse av *[[I Æventyrland]]*.

## Innhold
* På Blåmandsø
* Alexander og Leonarda
* Blandt dyr
* Udi søden sommer
* Kvindeseir
* Vagabonds dager
* Under halvmånen

## Eksterne lenker

* Utgaven fra 1997 hos Nasjonalbiblioteket.